หมักสเต็ก ทำซอสหมัก
เนื้อส่วนที่เหนียวกว่าและ/หรือมีไขมันน้อยอย่างเนื้อสีข้าง เนื้อสันนอก เนื้อบังลม เนื้อสันคอ เนื้อสะโพก และเนื้อพื้นท้องนั้นเหมาะแก่การหมักมากที่สุด ซอสหมักจะซึมเข้าไปในเนื้อ ช่วยเพิ่มรสชาติและทำให้เนื้อนุ่ม   อย่าทำให้ชิ้นส่วนแพงๆ ต้องเสียรสชาติด้วยการเอาไปหมัก ชิ้นส่วนที่มีคุณภาพอย่างเนื้อริบอาย พอร์ตเตอร์เฮาส์ ทีโบน ฟิเลมิยอง และนิวยอร์กสตริปสเต็กนั้นรสชาติดีอยู่แล้วและไม่จำเป็นต้องหมัก สำหรับข้อมูลเพิ่มเติม ให้ดูวิธีทำความเข้าใจเนื้อส่วนต่างๆ ได้ในวิกิฮาว ซอสหมักจะซึมเข้าไปได้ดีเพราะกรดทำให้กล้ามเนื้อและเนื้อเยื่อประสานแตกตัว ซึ่งเป็นกระบวนการที่ใช้เวลานาน ถ้าเนื้อชิ้นหนา ด้านนอกก็อาจจะเปรี้ยวเสียก่อนที่ซอสหมักจะซึมเข้าถึงด้านในจริงๆ โดยทั่วไปแล้วยิ่งพื้นผิวของเนื้อโดนซอสหมักมากเท่าไหร่ ซอสก็จะเข้ายิ่งเข้าเนื้อมากขึ้น ซอสหมักโดยพื้นฐานประกอบด้วยของเหลวที่เป็นกรด (ที่จะทำให้ใยกล้ามเนื้อแตกตัว) น้ำมัน และเครื่องปรุงรสอื่นๆ เช่น สารให้ความหวาน สมุนไพร และ/หรือเครื่องเทศ ซอสหมักอาจจะหวานๆ เค็มๆ พวกอิตาเลียนซอส บาร์บีคิวซอส ถ้าคุณชอบคุณก็เอามาใช้เป็นซอสหมักได้ เลือกซอสหมักที่ขายเป็นขวดๆ หรือผสมซอสหมักเองก็ได้ โดยใช้วัตถุดิบอย่างใดอย่างหนึ่งที่อยู่ในบทความนี้  ซอสหมักส่วนใหญ่ใช้ของเหลวที่เป็นกรดอย่างใดอย่างหนึ่งต่อไปนี้ทำให้เนื้อนุ่ม : ไวน์ น้ำส้มสายชู หรือน้ำเลมอน แต่อย่าใช้มากเกินไป เพราะแม้ว่าซอสหมักที่เป็นกรดจะช่วยทำให้พันธะโปรตีนแตกตัว (ปรับเปลี่ยนโครงสร้างทางโมเลกุล) แต่การหมักเนื้อสเต็กลงไปในซอสที่มีความเป็นกรดสูง (ค่า pH ประมาณ 5 หรือต่ำกว่า) เป็นเวลานานกว่า 2 ชั่วโมงจะให้ผลลัพธ์ที่ตรงกันข้าม ทำให้พันธะโปรตีน เหนียวแน่น ดึงความชื้นออกจากเนื้อและทำให้เนื้อเหนียวกว่าเดิม ในขิง กีวี มะละกอ และสับปะรดก็มีเอนไซม์ที่ทำให้เนื้อนุ่มเช่นกัน ซึ่งถ้าใช้มากเกินไปก็ทำให้เนื้อสเต็กเละได้ ผลิตภัณฑ์นมอย่างกรีกโยเกิร์ตและบัตเตอร์มิลค์ก็ทำให้เนื้อนุ่มได้เช่นกัน แม้จะยังไม่เป็นที่เข้าใจนักว่าทำไมถึงใช้ได้ผล แต่น่าจะเป็นเพราะสารที่เป็นกรดแลคติก คุณจะใช้ภาชนะใส่อาหารที่เป็นพลาสติก แก้ว หรือเซรามิกชนิดไหนก็ได้ ราดซอสหมักลงบนเนื้อให้ทั่ว ไม่ต้องกังวลว่าจะใส่มากไป  การหมักเนื้อชิ้นเรียบในถุงซิปล็อกใบใหญ่นั้นดีกว่า เพราะการหมักเนื้อในถุงซิปล็อกให้ทั่วนั้นใช้ซอสหมักน้อยกว่าการหมักในชาม ถ้าคุณมีเวลาน้อย คุณอาจจะใช้มือนวดน้ำซอสลงไปในเนื้อด้วยก็ได้ แต่ถ้ามีเวลาแค่ราดซอสลงไปก็พอ นำเนื้อที่ใส่ภาชนะปิดเรียบร้อยแช่ตู้เย็นไว้ 2 – 24 ชั่วโมงแล้วแต่ความเข้มข้นของซอสหมัก เอาซอสหมักส่วนเกินออก นำเนื้อออกมาวางไว้ที่อุณหภูมิห้อง จากนั้นย่าง อบ ทอด หรือจะปรุงเนื้อตามสูตรของคุณเองก็ได้ ซอสหมักสเต็กสุดคลาสสิกชนิดนี้ดึงรสชาติที่ดีที่สุดออกมาจากเนื้อ รสชาติหวานๆ เค็มๆ ที่ผสมผสานกันอย่างลงตัวยั่วน้ำลายสุดๆ ผสมส่วนผสมต่อไปนี้เข้าด้วยกันเพื่อทำเป็นซอสหมัก:   หอมแดงขนาดกลางสับ 2 หัว ใบไธม์แห้ง 1 ช้อนโต๊ะ น้ำตาลทรายแดง (ละเอียด) 3 ช้อนโต๊ะ ซอสถั่วเหลือง 1/4 ถ้วย วูสเตอร์ซอส 3 ช้อนโต๊ะ น้ำส้มสายชูบัลซามิก 2 ช้อนโต๊ะ น้ำมันพืช 1/3 ถ้วย การหมักสเต็กกับเกลือผสมพริกไทยไว้ข้ามคืนจะทำให้รสชาติซึมเข้าไปในชิ้นเนื้อ เพราะฉะนั้นพอคุณปรุงสเต็กแล้วคุณก็จะได้รสชาติเค็มและเผ็ดร้อนจนถึงแกนกลางของเนื้อใน วัตถุดิบสำหรับทำซอสหมักแบบนี้ได้แก่ :   เกลือ 1 1/2 ช้อนชา พริกไทยป่นใหม่ๆ 2 ช้อนชา เกลือกระเทียม 1 ช้อนชา น้ำ 1/4 ถ้วย น้ำมันพืชหรือน้ำมันดอกคาโนลา 1/4 ถ้วย น้ำส้มสายชูขาว 2 ช้อนโต๊ะ ซอสหมักชนิดนี้เหมาะกับเนื้อสเต็กมากที่สุด แต่ก็สามารถใช้หมักไก่หรือหมูด้วยก็ได้ ส่วนผสมทำง่ายมากๆ ผสมวัตถุดิบต่อไปนี้ให้เข้ากัน แล้วราดซอสหมักลงบนสเต็กดิบให้ทั่ว :   ซอสสเต็ก 1 1/2 ถ้วย ซอสถั่วเหลือง 1 ช้อนโต๊ะ น้ำสลัดสไตล์อิตาเลียน 1/3 ถ้วย น้ำผึ้ง 1/3 ถ้วย ผงกระเทียม 1/2 ช้อนชา
เลือกส่วนของเนื้อ. เอามีดจิ้มลงไปในสเต็กประมาณครึ่งหนึ่งของความหนาของชิ้นเนื้อ เพื่อให้ซอสหมักซึมเข้าไปเร็วขึ้น. ผสมซอสหมัก. นำเนื้อใส่ลงในภาชนะและเติมซอสหมักลงไป. นำเนื้อที่หมักซอสแล้วแช่ตู้เย็น. ปรุงเนื้อ. ทำซอสบัลซามิก. ลองซอสหมักจากเกลือผสมพริกไทย. ทำซอสหมักน้ำผึ้งสไตล์อิตาเลียน.
https://www.wikihow.com/Marinate-a-Steak https://www.wikihow.com/Marinate-a-Steak
Marinating Steak Making Steak Marinades